Плач Єремії

**«Плач Єремії»** () — украінскі рок-гурт, створаны ў лютым 1990 у Львове. Адзін з найвызначнейшых украінскіх рок-гуртоў, найбольшай папулярнасьцю карыстаецца ў Заходняй Украіне, дзе лічыцца культавым. Атрымаў мноства нацыянальных узнагародаў у намінацыі рок-музыкі.

## Мінуўшчына
«Плач Єремії» на пачатку 1990 заснаваў Тарас Чубай, які тады выступаў у складзе музычнага тэатру «Не журись», разам са сваім калегам Усеваладам Дзячышыным, зь якім яны разам выступалі з 1985 року ў гурце «Циклон». У першы склад гурту ўвайшлі таксама гітарыст Алег «Белы» Шаўчэнка, бубнач Мірон Калітоўскі, арфістка Аліна Лазоркіна і віялянчэліст Алекса Пахолкіў. Свой першы выступ гурт правёў на сцэне таго ж самага тэатру «Не журись». Назва гурту ўзятая з паэзіі Рыгора Чубая, Тарасавага бацькі.

У 1991 року на фэсьце «Червона рута» ў Запарожжы «Плач Єремії» атрымаў другое месца ў жанры рок-музыкі (першае месца не было прысуджанае нікому). У 1993 році на міжнародным фэстывалі «Марыя» (Трускавец) гурт сабраў усе магчымыя ўзнагароды&nbsp;— спэцыяльны прыз журы, прыз за найлепшую песьню («О хто ты, хто…»), прыз глядацкіх сымпатыяў.

Першы афіцыйны альбом гурту&nbsp;— «Двері, котрі насправді є»&nbsp;— быў запісаны ў 1993. Па выніках року «Плач Єремії» прызнаны найлепшым канцэптуальным рок-гуртом краіны. На пачатку 1995 пабачыў сьвет другі альбом «Най буде все як є». Дзякуючы гэтай працы ўлетку наступнага року «Плач Єремії» атрымаў «Залатую Жар-птушку» Таўрыйскіх гульняў у намінацыі «Найлепшы рок-гурт Украіны».

У 1998 на CD выйшла складанка найлепшых песьняў гурту&nbsp;— «Добре», а ўвосениі 99-га выйшлі максі-самотнікі «Я піду в далекі гори» і «Як я спала на сені». У 1999—2000 Чубай, які пераехаў у Кіеў, запісаў альбом калядак «Наше Різдво» і альбом сьпеваў ваяроў АУН-УПА «Наші партизани».

У сьнежні 2002 року быў выдадзены CD-зборнік найлепшых запісаў гурту «Рок-легенди України&nbsp;— Плач Єремії». У лістападзе 2003 Тарас Чубай выдаў плытку «Світло і Сповідь», у запісе якой узялі ўдзел акрамя «Плачу Єремії» таксама камэрны аркестар «Віртуозы Львову».

Песьні «Плачу Ераміі» — гэта ўнікальная зьява ўкраінскай музыкі, якую цяжка выказаць словамі. Гэта пераважна сур’ёзныя, філязофскія тэксты, якія выконваюцца пад акампанэмэнт рок-гурту. Музыка ў песьнях часам гучыць жорстка, з часам пераходзіць у спакойныя баляды, а празь нейкі час зноўку выбухае, перапоўненая эмоцыямі. Усё гэта і надае сьпевам асаблівы, «львоўскі» калярыт.

Папулярная ў народзе песьня «Вона» () прызнаная «Самым запамінальным украінскім гітом апошняй чвэрці XX стагодзьдзя» паводле апытаньня чытачоў @music.

## Склад
* Тарас Чубай — сьпеў, гітара, струнныя інструмэнты
* Усевалад Дзячышын — бас
* Юрко Дуда — клявішныя, труба
* Андрэй Надольскі — ударныя

;Былыя ўдзельнікі
* Аляксандар Камянецкі&nbsp;— ударныя
* Алег «Белы» Шаўчэнка&nbsp;— гітара
* Міраслаў Калітоўскі&nbsp;— ударныя
* Віктар Майскі&nbsp;— гітара
* Аляксандар Марока&nbsp;— гітара
* Андрэй Партыка&nbsp;— гітара
* Алекса Пахолкіў&nbsp;— віялянчэль
* Аліна Лазоркіна&nbsp;— арфа
* Тацьцяна Лупій&nbsp;— пэркусія

## Дыскаграфія
* 1992 — Останній грім
* 1993 — Двері, котрі насправді є
* 1995 — Най буде все як є…
* 1997 — Хата моя
* 2003 — Світло і сповідь ч.1

### Складанкі
* 1998 — Добре
* 2003 — Рок-легенди України

### Міні-альбомы
* 1999 — Я піду в далекі гори
* 2000 — Як я спала на сені

### Самотнікі
* 2003 — Світло і сповідь

### Іншыя альбомы

* 1988 — Постать голосу (Тарас Чубай)
* 1998 — Наше Різдво (Тарас Чубай)
* 2000 — Наші партизани (Тарас Чубай)
* 2002 — Наш Івасюк (Тарас Чубай)
* 2003 — Подорож в країну Бас (Усевалад Дзячышын)
* 2014 — Пісні самонаведення

## Крыніцы

## Вонкавыя спасылкі
* Неафіцыйная бачына гурту
* Гісторыя гурту, песьні з акордами


Катэгорыя:Музычныя гурты, якія зьявіліся ў 1990 годзе
Катэгорыя:Культура Львова
Катэгорыя:Украінскія рок-гурты